Document ID: 31994D0830

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1994 για την παράταση των προσαρμογών των συμφωνιών αυτοπεριορισμού μεταξύ της Ευρωπαϊκής Κοινότητας και της Αργεντινής, της Αυστραλίας, της Βουλγαρίας, της Τσεχικής Δημοκρατίας, της Ουγγαρίας, της Νέας Ζηλανδίας, της Πολωνίας, της Σλοβακικής Δημοκρατίας και της Ουρουγουάης για το εμπόριο κρέατος προβάτου, αμνού και αιγός, ζώντων προβάτων και αιγών (94/830/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,
την πρόταση της Επιτροπής,
Εκτιμώντας:
ότι οι συμφωνίες αυτοπεριορισμού μεταξύ της Ευρωπαϊκής Κοινότητας και της Αργεντινής, της Αυστραλίας, της Βουλγαρίας, της Τσεχικής Δημοκρατίας, της Ουγγαρίας, της Νέας Ζηλανδίας, της Πολωνίας, της Σλοβακικής Δημοκρατίας και της Ουρουγουάης για το εμπόριο κρέατος προβάτου, αμνού και αιγός, ζώντων προβάτων και αιγών προσαρμόστηκαν το 1989 και το 1990 στα πλαίσια των μέτρων που ελήφθησαν για τη σταθεροποίηση των αγορών του τομέα αυτού-
ότι οι εν λόγω προσαρμογές παύουν να ισχύουν στις 31 Δεκεμβρίου 1994-
ότι είναι ανάγκη να προβλεφθούν οι ενδιάμεσοι διακανονισμοί για το εμπόριο στους τομείς του προβείου και αιγείου κρέατος, εν αναμονή της εφαρμογής από 1ης Ιουλίου 1995 των κανόνων πρόσβασης στα πλαίσια του Γύρου της Ουρουγουάης της Γενικής Συμφωνίας Δασμών και Εμπορίου-
ότι είναι σκόπιμο, υπό τις περιστάσεις αυτές, να παραταθούν οι προσαρμογές των εν λόγω συμφωνιών αυτοπεριορισμού επί έξι μήνες,
ΑΠΟΦΑΣΙΖΕΙ:
Άρθρο 1
Οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας και της Αργεντινής, της Αυστραλίας, της Βουλγαρίας, της Τσεχικής Δημοκρατίας, της Ουγγαρίας, της Νέας Ζηλανδίας, της Πολωνίας, της Σλοβακικής Δημοκρατίας και της Ουρουγουάης για την παράταση των προσαρμογών των συμφωνιών αυτοπεριορισμού μεταξύ της Ευρωπαϊκής Κοινότητας και των προαναφερομένων χωρών για το εμπόριο κρέατος προβάτου, αμνού και αιγός, ζώντων προβάτων και αιγών, εγκρίνονται εξ ονόματος της Ευρωπαϊκής Κοινότητας.
Τα κείμενα των συμφωνιών επισυνάπτονται στην παρούσα απόφαση.
Άρθρο 2
ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες δεσμεύοντας την Κοινότητα.
Άρθρο 3
Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 20 Δεκεμβρίου 1994.

Labels: 3
17
5